Wikiloc - 221. Senderisme en tren: de Flix a Riba-roja d'Ebre per la reserva natural de Sebes seguint el GR-99
Senderisme en tren
Senderisme en tren on Wikiloc
221. Senderisme en tren: de Flix a Riba-roja d'Ebre per la reserva natural de Sebes seguint el GR-99 on Wikiloc

221. Senderisme en tren: de Flix a Riba-roja d'Ebre per la reserva natural de Sebes seguint el GR-99
LA TRAVESSA Interessant travessa que segueix íntegrament el GR-99 Camí natural de l'Ebre durant part de la etapa 37 que va d'Almatret a Flix (22,8 km). Nosaltres, però, seguirem aquest sender entre les estacions de tren de Flix i de Riba-Roja d'Ebre, dos municipis de la comarca de la Ribera d'Ebre, en un recorregut que no arriba als 14 km. La ruta creua l'interessant Reserva Natural de Sebes, una zona humida a la riba nord de l'Ebre que juntament amb el Meandre de Flix forma un espai protegit de 250 ha. Aquí hi trobarem passeres de fusta, aguaits i miradors des d'on poder observar fauna, especialment aus, tot i que també cavalls de la Camarga. També un centre d'interpretació del Camí de Sirga (Casa de Paiola), un museu (Casa del Director) i unes ruïnes iberes. Pel que fa als equipaments, consultar la seva obertura durant el periode pandèmic. Quan vam fer la ruta (setembre 2020), la cada del Director obria fins les 14h, però el centre d'interpretació era tancat. Els aiguaits eren oberts, tot i que amb limitació d'aforament i obligació d'entrar-hi amb màscara. Durant la primera part de la caminada, tot i caminar prop de riu, l'Ebre el veurem poc. La zona humida de la reserva de Sebes s'interposa entre el curs fluvial i nosaltres. Tot i els diferents punts d'observació de llacunes, el riu serà distant, notarem la seva presència, sabrem que hi és, però els nostres ulls rarament l'albiraran. Un dels punts negatius de la caminada, com sol passar massa sovint a casa nostra, és la superfície sobre la que caminem. Dels prop de catorze quilòmetres del total, aproximadament 5,9 km es fan sobre asfalt, un 43% del total, un percentatge força elevat. Una llàstima, atès que el camí ben bé mereix la caminada. També val a dir que bona part d'aquests es fan sobrer un camí rural que va entre oliveres i camps de conreu alhora que ofereix bones vistes del riu. DIFICULTAT Ruta planera sense desnivells. La única petita ascensió és l'accés al poblat ibèric. ELS TRENS INICI: estació de Flix (Regional) : situada a llevant de la població, fora dels casc urbà i just davant de l'empresa química Ercros, una planta de clor que va tancar el 2017 després de 118 anys de producció, i de provocar greus contaminacions al riu. L'entorn de l'estació s'intenta recuperar, però l'aspecte general és espantós. FINAL: estació de Riba-roja d'Ebre (Regional) : situada al sudest del poble, apartada. Si ens sobra temps, paga la pena acostar-se al nucli urbà per gaudir de l'art urbà en forma de grafitis que hi ha escampats per les cases del poble. Un segon Penelles. Podeu consultar aquí la informació sobre línies i horaris de Rodalies i Regionals.